Taraba, Tomáš, podpredseda vlády SR a minister životného prostredia SR (2024-09-17):
Ďakujem pekne, vážený pán predsedajúci. Je úžasné vidieť tú znôšku kadejakých nezmyslov, akú dokážu produkovať nekompetentní poslanci opozície. Mohli ste to všetci počuť, že vlastne moja vina je, že som teraz v parlamente a plním si úlohu ministra a predkladám tu zákony. Lebo mal by som byť v nejakej bunde vonku teraz. A keď som vonku celý týždeň bol, tak vlastne zároveň som počul tuto od kolegu Hlinu, že môj problém bol, že som vonku a neviem, kde inde som mal byť. Fungujúci štát sa prejavuje, dámy a páni, tak, že dosadíte ľudí, čo veciam rozumejú, čo vedia ich manažovať, to je presne to, čo sa na Slovensku deje, a preto sme najlepšie zvládli v strednej Európe povodne. Ja viem, že vám to trhá žily, že ste tu chceli vidieť Česko, Poľsko, ale aj Rakúsko, trhá vám to žili, že musíte sa na to pozerať, jak sme to bravúrne zvládli. Pán Hlina, hanba mi je za vás, keby ste počuli, jak sa od vás dištancoval pán župan na vláde za SaS Droba, dostal otázku, keď vychválil, celé jak sme to zmanažovali, a dostal otázku, že prečo mal s vami tlačovú konferenciu včera a povedal, že, no, ale on nepovedal tieto veci, že to neni zodpovedný za to, čo tam rozprávali nejakí iní, hej? Ešte aj za vás sa hanbia. Pokiaľ ide o otázky, vy ste nepochopili, tak vám to ešte raz poviem, o akých emisiách sa bavíme. My máme existujúce emisie, pán Hlina, existujúce, to sú veci, ktoré už tu platia roky a ktoré by mali ísť do Environmentálneho fondu, výnosy z toho a nechodia. Takže to je jedna vec. A potom sú nové emisie, ktoré teda chce zaviesť Pročko, vy a podobne, to tu obhajujete, že teda treba ešte tým ľuďom naváľať ďalšie emisie, aby mali ešte zdraženú prácu, aby mali drahšie potraviny, aby keď budú chodiť do škôl deti, aby museli platiť viac za lístky, aby keď chcú mať teplo v domove, aby museli viac platiť za kúrenie. Toto sú ten druhý balík emisií, ktorý vy tu obhajujete, opozícia vrátane vás. To, za čo ja bojujem, že áno, aby emisie, ktoré boli vyplatené v minulosti a neskončili v Environmentálnom fonde, a nerozumiem, čo vám to teda vadí, mali by ste za to tlieskať, že som tlačil a tlačím na ministerstvo financií, aby čo najväčší balík z tých peňazí, ktoré sa nasporili a ktoré sa poslali do Environmentálneho fondu, tam aj skutočne skončili, aby neboli niekde zablokované na účte a nemohli byť použité na environmentálne účely, ako je napríklad odkanalizovanie obcí na Slovensku. My dnes kanalizujeme tempom, ktorý tu historicky nikdy nebol. Druhá vec, je to náš, áno, naša pozícia, my budeme hľadať podporu iných okolitých štátov, aby sme to, k čomu ste sa zaviazali predošlá vláda, aby to nedopadlo na peňaženky občanov v plnej miere. To, že som hlasoval v minulosti za zákony v prospech rodiny, to je verejne známe, áno, podporil som spolu s Kuffovcami zákon o podpore daňového bonusu, rodičovský dôchodok, vždy to tak budem robiť, pretože ak raz ste v parlamente a hovoríte, že podporujete rodiny, napríklad aj tie mnohodetné na Orave, tak keď sem dôjde zákon, tak my ho samozrejme, že sme vždy podporili a veľmi sa k tomu hlásim. Ja zároveň keď došlo hlasovanie o dôvere vláde Eduarda Hegera, tak sme hlasovali za jej pád. Toto je normálna faktografická vec, ktorú si každý vie vyhľadať. A to, že, a to, že tá debata sa tu vždy, vy normálne trpíte niektorí tu obsesiou ministerstvom životného prostredia, ja plne chápem, ja plne chápem, že to bolí, čo sme tam popretínali, ale môžem vás uistiť, že všetky tieto zákony, ktoré tu sú, a tie nezmysly, ktoré v minulosti, pamätáte si, jak sa tu, Hlina tu rozprával, malo byť už vyrúbané pol Slovenska, chodil po tých parkoch tu a toto pôjde dole, tamto pôjde dole, no jediné, čo sa deje, že konečne na Slovensku sa čistia vody a potoky. Ďakujem.